روسیا دؤولت باشقانی ولادیمیر پوتین،
"جمهورباشقانی رجب طیب اردوغان گوجلو و ساغلام لیدئردیر، تورک خالقی، اقتصادی و تورکیه‌نین چیخارلاری استقامتینده حرکت ائدیر" دئدی.
ولادیمیر پوتین، اولوسلارآراسی والدای دارتیشما کلوبونون ایللیک توپلانتیسیندا، روسیا ایله تورکیه آراسینداکی ایلیشکیلری دگرلندیردی.
"ایکی ایل اوؤنجه اردوغان حاقیندا مثبت شئیلر سؤیله‌دینیز. فیکیرلرینیز دییشدی ‌می؟" سوالینی جاوابلایان پوتینین،
"جمهورباشقانی رجب طیب اردوغان گوجلو و ساغلام لیدئردیر، تورک خالقی، اقتصادی و تورکیه‌نین چیخارلاری استقامتینده حرکت ائدیر. بونو اردوغانین اترژی و "تورک آخیمی" طبیعی گاز خطینین تیکینتیسی ایله باغلی توتومو دوغرولاییر" دئدی.
تورکیه‌ده آوروپا اوچون گاز مرکزی یارادیلماسینی تکلیف ائتدیکلرینه دقت چکه‌ن پوتین، «"تورکیه بو تکلیفی اؤز ماراقلارینا اویغون اولاراق قبول ائتدی" دئدی.
توریزم، تیکینتی و اکینچیلیک‌ده روس و تورکی چیخارلارینین اوست اوسته دوشدوگونو دئین ولادیمیر پوتین،
"بو سببله اردوغان اؤزونه یوک اولماغا و اوچونجو اؤلکه‌نین ماراقلارین استقامتینده حرکت ائدیلمه‌سینه اجازه وئرمیر. بیزیمله دیالوگ پروسه‌سینده ده اؤز ماراقلارینی ساوونور. تورکیه و اردوغان بو معنادا ساده‌ بیر اورتاق دئییل. قرارلارین چوخو اوزون و ساده اولمایان دانیشیقلاردا آلینیر. هر ایکی طرفین ده آنلاشما آرزوسو وار و بیز آنلاشابیلیریک. بو معنادا اردوغان توتارلی و گۆوه‌نیلیر بیر اورتاق. بو، اونون ان اؤنملی اؤزللیگیدیر" دئدی.
پوتین آیریجا، اردوغانین اؤلکه‌سینین ماراقلارینی ساووندوغونو و بو وضعیتین ‌ده روسیا اوچون پروبلئم یاراتمادیغینی بیلدیردی.
